als_Latn dik_Latn sag_Latn
Operacioni i shpëlarjes së truve, i përmbysjes së realitetit dhe ngjarjeve të së kaluarës filloi. Jemi në fushatë elektorale. Me një paciptësi të frikshme Edvin Rama ftoi gratë socialiste të dalin në demonstratë me 8 mars, kundër nëpërkëmbjes së dinjitetit të tyre, me demek, nga Sali Berisha. Këtë ftesë soji i paturpshëm i Ramës e bëri nëpërmjet një bibe të kuqe si Lindita Nikolla, e cila ka fshirë me qëllim nga kujtesa e saj të gjithë dhunimet që Rama u ka bërë partnereve e bashkëshortëve në mënyrë recidive. Atij i intereson të fabrikojë një emblemë të skandaleve me sfond amoral si një përpjekje e herëpashershme për të fshirë imazhin e vet, pasi ai u shfaqet shqiptarëve vazhdimisht lakuriq, bashkë me dhunën e grave të rrahura, por edhe me orgjitë brendagjinore, të cilat i ka të hedhura në letër, por edhe të pikturuara.
Lindita Nikolla, anëtare e kryesisë së PS ftoi gratë socialiste në demonstratë në 8 mars kundër Sali Berishës, që sipas Linditës së Ramës “shpif, ofendon e mallkon të gjitha gratë e nënat e këtij vendi”. Mirëpo nëse Berisha ofendon gratë socialiste, është Edi Rama ai që i dhunon fizikisht dhe psikologjikisht. Natyrisht për këtë ka prova, fakte dhe grup fakte, që më zë dhe figurë, paraqesin Ramën lakuriq në sytë e të miturve. Mjafton rasti kur Rama i nxjerr gjakun partneres para do kohës tek restorant “Piaca” në sytë të disa ambasadorëve të huaj për të faktuar se ai është një sa misogjin pandreqshëm aq dhe i dhunshëm ndaj partnereve dhe grave të tjera të jetës së tij. Po aq e vërtetë është se gruaja e radhës, Linda Xhillari, që shkon në Zvicër për të kuruar krahun e thyer kushedi se ku në Pezë, të kishte dijeni për “esprit” e Ramës, duke qenë se ai ishte mik shtëpie në familjen e saj të mëparshme.
Sakaq anëtarja e kryesisë së PS ftoi gratë socialiste në demonstratë për të mbrojtur nderin e tyre nga Sali Berisha, kur në të vërtetë ajo duhet të protestojë së pari kundra Ramës, i cili me gratë që i kanë qëndruar pranë gjatë jetës së tij, në mënyrën më të zellshme, nuk e ka kursyer poshtërimin siç e quan ai ndaj seksit tjetër. Është i njohur rasti i dhunës sistematike të Edi Ramës, ndaj ish-bashkëshortes së tij, aktores së mirënjohur Matilda Makoçi, dhunë e cila u transferua edhe në sallën e gjyqit, ku kryetari i ardhshëm i PS-së do ta justifikonte dhunën ndaj saj dhe kërkesën për divorcin me sajesën se ish-bashkëshortja dhe i ati kishin pasur lidhje intime, çka sillte edhe dyshimet për atësinë e djalit të tij. Ish-bashkëshortja e tij, tashmë ende vuan ende pasojat e dhunës së Edi Ramës, ndërkohë që të tjera femra të jetës së tij, nuk patën ndonjë lidhje më të lumtur. Dhuna e Edi Ramës ndaj shoë-girl R. M, është më shumë se anekdotike dhe me një fund, jo aq të këndshëm, për femrën e radhës në jetën e kreut të PS-së.
Megjithatë dhuna fizike ndaj grave, si “vlerë” e Edi Ramës, është njëra pjesë e shijeve të tij perverse. Pjesa tjetër ka të bëjë me marrëdhënie orgjirash në grup, ku shoqërisë së Edi Ramës, këtë herë nuk i mungojnë meshkujt e tipit A.K, S.N dhe E.T, me partnerët (a partneret) respektive të gjithsecilit prej tyre, denoncuar tashmë edhe nga media, apo nga selia e PD-së.
Me këtë histori kaq të pasur, së cilës po i numërohen vetëm faktet publikisht të njohura e jo ato ende pak të njohura të marrëdhënieve në kullën e Pezës, merret me mend se dreka e djeshme e grave socialiste shndërrohet në një drekë të gabuar, e cila në vend që t’i kushtohej ngritjes së kultit të femrës dhe të nënës, është shndërruar në një spektakël hipokrit e ogurzi, ku ka ligjëruar “specialisti” Edvin Kristaq Rama se si rrihen gratë, vajzat e partnerët që të qëndrojnë pranë, kudoqofshin ato, në shtëpi, në bashki, në selinë e PS-së apo në kullën e Pezës.
als_Latn als_Latn als_Latn als_Latn als_Latn